‘ इलाहाबाद आदिवासी मुसहर प्रजाति का शहर है। कीचड़ और दलदल में सोंटा गड़ा-गड़ा कर ये मुसहर आपको खींच कर बाहर निकाल लेते हैं। अगर आप ज्यादा फन काढ़ रहे हैं और डंसने को आकुल-व्याकुल हैं तो खट से इलाहाबादी मुसहर एक पत्थर की पटिया निकालेगा । आपका फन और जहर घिस कर आपको कंधे पर डाल लेगा और चलता बनेगा। उसके बाद भी अगर आप उसे डंसने की ताकत रखते हैं तो वह कंधे से उतारकर आपको स्थापित करेगा और कहेगा, ‘ हे नाग देवता। मेरा गद्गद् प्रणाम, कृपया ग्रहण करें।’